CELEX: 31983D0194
Language: el
Date: 1983-03-16 00:00:00
Title: 83/194/ΕΟΚ, Ευρατόμ, ΕΚΑΧ: Απόφαση της Επιτροπής της 16ης Μαρτίου 1983 που αφορά το Βασίλειο των Κάτω Χωρών και έχει θεσπιστεί σε εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 σχετικά με τους ιδίους πόρους που προέρχονται από το φόρο προστιθεμένης αξίας (Το κείμενο στην ολλανδική γλώσσα είναι το μόνο αυθεντικό)

Avis juridique important

|

31983D0194

83/194/ΕΟΚ, Ευρατόμ, ΕΚΑΧ: Απόφαση της Επιτροπής της 16ης Μαρτίου 1983 που αφορά το Βασίλειο των Κάτω Χωρών και έχει θεσπιστεί σε εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 σχετικά με τους ιδίους πόρους που προέρχονται από το φόρο προστιθεμένης αξίας (Το κείμενο στην ολλανδική γλώσσα είναι το μόνο αυθεντικό)  

Επίσημη Εφημερίδα αριθ. L 108 της 26/04/1983 σ. 0014 - 0015

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 16ης Μαρτίου 1983  που αφορά το Βασίλειο των Κάτω Χωρών και έχει θεσπιστεί σε εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 σχετικά με τους ιδίους πόρους που προέρχονται από το φόρο προστιθεμένης αξίας  (Το κείμενο στην ολλανδική γλώσσα είναι το μόνο αυθεντικό)  (83/194/ΕΟΚ, Ευρατόμ, ΕΚΑΧ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  τη συνθήκη για την ίδρυση της Ευρωπαϊκής Οικονομικής Κοινότητας,  τη συνθήκη για την ίδρυση της Ευρωπαϊκής Κοινότητας Ατομικής Ενεργείας,  την απόφαση 70/243/ΕΚΑΧ, ΕΟΚ, Ευρατόμ, του Συμβουλίου της 21ης Απριλίου 1970 σχετικά με την αντικατάσταση των χρηματικών συνεισφορών των Κρατών μελών από ιδίους πόρους των Κοινοτήτων (1),  τον κανονισμό (ΕΟΚ, Ευρατόμ, ΕΚΑΧ) αριθ. 2892/77 του Συμβουλίου της 19ης Δεκεμβρίου 1977 σχετικά με την εφαρμογή, όσον αφορά τους ιδίους πόρους που προέρχονται από το φόρο προστιθεμένης αξίας, της απόφασης της 21ης Απριλίου 1970 σχετικά με την αντικατάσταση των χρηματικών συνεισφορών των Κρατών μελών από ιδίους πόρους των Κοινοτήτων (2), και ιδίως το άρθρο 9 παράγραφος 3 πρώτο εδάφιο, το άρθρο 11 παράγραφος 1 δεύτερο εδάφιο και το άρθρο 13 παράγραφος 2,  Εκτιμώντας:  ότι για τα οικονομικά έτη 1979, 1980 και 1981, η Επιτροπή έχει εγκρίνει, σε εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77, τις αποφάσεις 80/822/ΕΟΚ, Ευρατόμ, ΕΚΑΧ (3), 81/440/Ευρατόμ, ΕΚΑΧ, ΕΟΚ (4) και 82/761/ΕΚΑΧ, ΕΟΚ, Ευρατόμ (5)·  ότι αφενός το Βασίλειο των Κάτω Χωρών ζητάει την παράταση των αποφάσεων που έχουν εγκριθεί προηγουμένως, και ότι αφετέρου η περίοδος των τριών ετών κατά την οποία τα Κράτη μέλη μπορούν να χορηγήσουν δικαίωμα επιλογής της φορολόγησης βάσει του άρθρου 28 παράγραφος 3 περίπτωση ζ) σε σχέση με το παράρτημα Ζ της έκτης οδηγίας 77/388/ΕΟΚ του Συμβουλίου της 17ης Μαΐου 1977 σε θέματα εναρμόνισης των νομοθεσιών των Κρατών μελών, των σχετικών με τους φόρους κύκλου εργασιών - κοινό σύστημα φόρου προστιθεμένης αξίας: ενιαία φορολογική βάση (6), και η οποία θα ονομάζεται στο εξής «εκτη οδηγία», έχει λήξει στις 31 Δεκεμβρίου 1981 και ότι η αντίστοιχη έγκριση δεν πρέπει να παραταθεί· ότι η βάση των πόρων ΦΠΑ που αντιστοιχεί στις απαλλασόμενες του φόρου υπηρεσίες των εμπειρογνωμόνων, οι οποίες αφορούν την εκτίμηση των ασφαλιστικών αποζημιώσεων, μπορεί να μην έχει επίπτωση στη συνολική βάση αυτού του Κράτους μέλους, και ότι πρέπει να χορηγηθεί η έγκριση στο Βασίλειο των Κάτω Χωρών να την υπολογίζει χρησιμοποιώντας κατά προσέγγιση εκτιμήσεις· ότι, από το οικονομικό έτος 1982, διαθέτει τα κατάλληλα στοιχεία για τον προσδιορισμό της βάσης της σχετικής με τις πράξεις που πραγματοποιούνται από τις μικρές επιχειρήσεις στις οποίες εφαρμόζεται προοδευτική μείωση του φόρου δυνάμει του άρθρου 24 παράγραφος 2 της έκτης οδηγίας, και ότι πρέπει, ως εκ τούτου, να μην παραταθεί για το 1982 η έγκριση στο Βασίλειο των Κάτω Χωρών να υπολογίζει, χρησιμοποιώντας κατά προσέγγιση στοιχεία, τη βάση που αφορά τις πράξεις οι οποίες έχουν πραγματοποιηθεί από αυτές τις μικρές επιχειρήσεις·  ότι, γα τα πρώτα χρόνια της εφαρμογής της έκτης οδηγίας, πρέπει να χορηγηθούν ετήσιες εγκρίσεις·  ότι η Συμβουλευτική Επιτροπή Ιδίων Πόρων ενέκρινε την έκθεση στην οποία αναφέρονται οι γνώμες των μελών της για την απόφαση αυτή,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Για τον υπολογισμό της βάσης των ιδίων πόρων ΦΠΑ που αφορούν το οικονομικό έτος 1982, χορηγείται έγκριση στο Βασίλειο των Κάτω Χωρών, σε εφαρμογή του άρθρου 9 παράγραφος 3 πρώτο εδάφιο πρώτη παύλα του κανονισμού (ΕΟΚ, Ευρατόμ, ΕΚΑΧ) αριθ. 2892/77, να μη λάβει υπόψη τις παρακάτω κατηγορίες πράξεων, που αναφέρονται στα παραρτήματα Ε και ΣΤ της έκτης οδηγίας:  1. πράξεις που αναφέρονται στο άρθρο 13 Β περίπτωση ζ) της έκτης οδηγίας:  παραδόσεις κτιρίων ή μέρους κτιρίων και συνεχομένου με αυτά εδάφους, εκτός από αυτές που αναφέρονται στο άρθρο 4 παράγραφος 3 περίπτωση α), όταν πραγματοποιούνται από υποκειμένους σε φόρο οι οποίοι είχαν το δικαίωμα έκπτωσης των φόρων που είχαν καταβάλει προηγουμένως για τα κτίρια αυτά (παράρτημα Ε, πρώην σημείο 11)·  2. παροχές υπηρεσιών συγγραφέων, καλλιτεχνών και ερμηνευτών έργων τέχνης, δικηγόρων και άλλων ελευθέρων επαγγεματιών, εκτός από τα ιατρικά και παραϊατρικά επαγγέλματα, εφόσον δεν πρόκειται για τις παροχές υπηρεσιών που αναφέρονται στο παράρτημα Β της δεύτερης οδηγίας 67/228/ΕΟΚ του Συμβου- λίου (1):  παροχές υπηρεσιών συγγραφέων, συνθετών, δημοσιογράφων και φωτογράφων Τύπου (παράρτημα ΣΤ, πρώην σημείο 2)·  3. εργασίες που πραγματοποιούνται από τυφλούς ή εργαστήρια τυφλών, με την προϋπόθεση ότι η απαλλαγή τους δεν επιφέρει σημαντικές στρεβλώσεις του ανταγωνισμού (παράρτημα ΣΤ, σημείο 7).  Άρθρο 2  Για τον υπολογισμό της βάσης των ιδίων πόρων που προέρχονται από το φόρο προστιθεμένης αξίας και που αφορούν το οικονομικό έτος 1982, χορηγείται η έγκριση στο Βασίλειο των Κάτω Χωρών, σε εφαρμογή του άρθρου 9 παράγραφος 3 πρώτο εδάφιο δεύτερη παύλα του κανονισμού (ΕΟΚ, Ευρατόμ, ΕΚΑΧ) αριθ. 2892/77, να υπολογίζει, χρησιμοποιώντας κατά προσέγγιση εκτιμήσεις, τη βάση για τις παρακάτω πράξεις που αναφέρονται στο παράρτημα ΣΤ της έκτης οδηγίας, δηλαδή:  1. παροχές υπηρεσιών που πραγματοποιούνται από τις επιχειρήσεις κηδειών και αποτέφρωσης, καθώς και παραδόσεις αγαθών παρεπόμενες προς τις ανωτέρω παροχές (παράρτημα ΣΤ, σημείο 6)·  2. παροχή περίθαλψης προς τα ζώα από τους κτηνιάτρους (παράρτημα ΣΤ, σημείο 9)·  3. υπηρεσίες εμπειρογνωμόνων οι οποίες έχουν σχέση με την εκτίμηση ασφαλιστικών αποζημιώσεων (παράρτημα ΣΤ, σημείο 11)·  4. μεταφορές προσώπων και αγαθών που συνοδεύουν τα άτομα αυτά από τις υπηρεσίες μεταφορτωτών (παράρτημα ΣΤ, πρώην σημείο 17)·  5. παροχές υπηρεσιών των πρακτορείων ταξιδίων που αναφέρονται στο άρθρο 26 της έκτης οδηγίας, καθώς και παροχές υπηρεσιών των πρακτορείων ταξιδίων που ενεργούν επ' ονόματι και για λογαριασμό του ταξιδιώτη, για ταξίδια που πραγματοποιούνται στο εσωτερικό της Κοινότητας (παράρτημα Ε, σημείο 27).  Άρθρο 3  Η οδηγία αυτή απευθύνεται στο Βασίλειο των Κάτω Χωρών.  Έγινε στις Βρυξέλλες, στις 16 Μαρτίου 1983.  Για την Επιτροπή  Christopher TUGENDHAT  Αντιπρόεδρος  (1) ΕΕ αριθ. L 94 της 28. 4. 1970, σ. 19.  (2) ΕΕ αριθ. L 336 της 27. 12. 1977, σ. 8.  (3) ΕΕ αριθ. L 239 της 12. 9. 1980, σ. 23.  (4) ΕΕ αριθ. L 168 της 25. 6. 1981, σ. 24.  (5) ΕΕ αριθ. L 320 της 17. 11. 1982, σ. 22.  (6) ΕΕ αριθ. L 145 της 13. 6. 1977, σ. 1.  (1) ΕΕ αριθ. 71 της 14. 4. 1967, σ. 1303/67.